Diari Oficial de la Generalitat Valenciana


Sumari del DOGV 2986, del 07-05-1997 (1997/7298)

ORDRE de 21 d'abril de 1997, de la Conselleria d'Agricultura, Pesca i Alimentació, per la qual es publiquen les línies de subvenció i els imports globals màxims que financen, per a 1997, les ajudes al desenvolupament del cooperativisme agrari valencià.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2986

Data del DOGV
:   07-05-1997

Secció del DOGV
:   CONVENIS I ACTES - CONCESSIONS ADMINISTRATIVES

Número del document
:   1997/7298


Data del document
:   21-04-1997

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 21 d'abril de 1997, de la Conselleria d'Agricultura, Pesca i Alimentació, per la qual es publiquen les línies de subvenció i els imports globals màxims que financen, per a 1997, les ajudes al desenvolupament del cooperativisme agrari valencià.   
Atès el que es disposa en l'article 47.11 del text refós de la Llei d'Hisenda Pública de la Generalitat Valenciana i en la Llei de la Generalitat Valenciana 4/1996, de 30 de desembre, de Pressupostos de la Generalitat Valenciana per a l'exercici 1997.  
Vista la proposta del director general d'Indústria, Cooperativisme i Relacions Agràries, en l'exercici de les funcions que tinc atribuïdes,  
ORDENE  
Article 1  
Les ajudes de l'Ordre de 20 d'abril de 1995, d'aquesta conselleria, per la qual s'aproven les noves bases reguladores de les ajudes al cooperativisme agrari valencià (DOGV núm. 2.499, de 03.05.95) es concediran, en l'exercici 1997, a càrrec de les línies pressupostàries següents del programa 714.40 i pels imports globals màxims que s'assenyalen:  
- Línia pressupostària: 406/000/97. C. de comptabilitat 1.672: import global màxim de 457.612.289 pessetes.  
- Línia pressupostària: 702/000/97. C. de comptabilitat 1.366: import global màxim de 388.777.866 pessetes.  
- Termini límit de presentació d'instàncies: fins el 31 de maig de 1997.  
Article 2  
Les ajudes regulades per l'ordre esmentada es tramitaran d'acord amb les bases reguladores pròpies i, subsidiàriament, pel que es disposa en el Reial Decret 2.225/1993, de 17 de desembre, pel qual s'aprova el Reglament de Procediment per a la concessió d'Ajudes i Subvencions Públiques, i en la Llei 30/1992, de Règim Jurídic de les Administracions Públiques i del Procediment Administratiu Comú.  
Article 3  
1. Pel que fa a les despeses de gestió corrents i despeses amortitzables necessàries per a la constitució i posada en marxa de cooperatives i la constitució i consolidació de consorcis de cooperatives recollides en les seccions primera i segona del capítol I de l'ordre esmentada, seran objecte d'aquestes ajudes tots els que hagen succeït al llarg de l'exercici pressupostari vigent, és a dir, des de primers d'any.  
2. La justificació de la realització de l'activitat o inversió que es finance amb alguna de les subvencions a què fa referència aquesta ordre es realitzarà mitjançant la presentació de les corresponents factures i justificants de pagament. En les despeses corrents, quan facen referència a despeses de personal, aquestes es justificaran amb la presentació de les nòmines corresponents.  
3. El termini de presentació dels documents que acrediten la realització de l'activitat o la inversió subvencionada finalitzarà en l'exercici pressupostari per al qual, en cada cas, s'haja concedit l'ajuda pública. En el supòsit de subvencions plurianuals, es justificarà en cada any o exercici pressupostari per l'import de l'anualitat corresponent.  
Article 4  
Podran concedir-se bestretes fins un 40% de l'import de les transferències corrents aprovades i fins un 15% de l'import total anual de les transferències de capital una vegada concedides, sempre que, en qualsevol cas, es garantisca la bestreta mitjançant un aval bancari per la quantia avançada; les quantitats restants es pagaran una vegada justificada totalment l'activitat o la inversió, en els termes de l'article anterior.  
Article 5  
Els apartats següents dels articles quart i vuitè de l'Ordre de 20 d'abril de 1995, d'aquesta conselleria, per la qual s'aproven les noves bases reguladores de les ajudes al cooperativisme agrari valencià, tindran la redacció següent:  
- L'apartat f) de l'article quart "1: f) Les cooperatives agroturístiques, de plantes aromàtiques i medicinals, artesanals..., la finalitat de les quals és complementar les rendes agràries, per a la seua constitució i entrada de nous socis."  
- L'apartat 3 de l'article vuitè : "3. Pel que fa al que es disposa en els apartats c), e) i f) del punt 1 de l'article 4, el període de duració màxima de les ajudes comptarà a partir de la constitució de la secció o entrada d'un nou soci".  
DISPOSICIÓ FINAL  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 21 d'abril de 1997  
La consellera d'Agricultura, Pesca i Alimentació,  
MARIA ÀNGELS RAMON-LLIN I MARTÍNEZ